
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 


Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra     propunerii legislative privind modificarea unor dispoziţii ale Legii nr. 69/1992 pentru alegerea Preşedintelui României



Biroul permanent al Camerei Deputaţilor a transmis, cu adresa nr. 135 din 17 aprilie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind modificarea unor dispoziţii ale Legii nr. 69/1992 pentru alegerea Preşedintelui României.



În şedinţa din 29 august 2000, Comisia a analizat propunerea legislativă.



În cadrul dezbaterilor s-a exprimat un acord larg faţă de ideea necesităţii de a mări numărul de susţinători cerut pentru depunerea unei candidaturi în alegerile pentru funcţia de preşedinte al României. Cum însă Ordonanţa   de urgenţă a Guvernului nr. 129/2000 privind modificarea Legii nr. 68/1992   pentru    alegerea   Camerei Deputaţilor şi a Senatului şi a Legii nr. 69/1992 pentru alegerea Preşedintelui României a mărit deja de la 100.000 la 300.000 numărul susţinătorilor cerut pentru a putea depune o candidatură pentru funcţia de preşedinte al României, Comisia a constatat că propunerea iniţiatorilor de mărire la 200.000 a numărului de susţinători nu mai are obiect.



Cu unanimitate de voturi, Comisia a adoptat această soluţie.

PREŞEDINTE,

Marţian Dan

